Секторот за инспекциски надзор во областа на социјалната заштита и заштита на децата при Министерството за труд и социјална политика преку инспекторите за социјална заштита Александра Божиновска со службена легитимација број 28-0011 и Соња Налбанти-Димоска со службена легитимација број 28-0009 изврши редовен инспекциски надзор над субјектот на инспекцискиот надзор Приватна установа за социјална заштита на стари лица „Шелтер Домување Резиденција Дабески “-Ракотинци, Сопиште, Скопје со седиште на ул. 2 број 27, Ракотинци, застапувана од Даниела Дабеска – Директор на установата и со Записник ИП1 број 16-233 од 16.10.2024 година ја утврди фактичката состојба и врз основа на член 338 од Законот за социјалната заштита („Службен весник на РСМ” број 104/19, 146/19, 275/19, 302/2020, 311/2020, 163/2021, 294/21, 99/22, 236/22 и 65/23) (во натамошниот текст: Законот) го донесе следното

**Р Е Ш Е Н И Е**

Се наредува на Даниела Дабеска – Директор на на Приватната установа за социјална заштита на стари лица „Шелтер Домување Резиденција Дабески “-Ракотинци, Сопиште, Скопје (во натамошниот текст: Установата), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

 1. Установата да поднесе барање за добивање на дозвола за вршење работи од социјална заштита до Комисијата за лиценцирање на даватели на социјални услуги, согласно член 365, 182 став 6, 167 став 2 и од Законот за социјалната заштита и член 2 и 3 од Правилникот за поблиските услови и критериуми, потребната документација, образецот на барањето за добивање на дозвола за вршење работи од социјална заштита, начинот и постапката за издавање и одземање на дозвола за вршење на работи од социјална заштита и начин на водење на евиденцијата на лиценцирани даватели ( Службен весник на РСМ бр. 264 / 2019 год)

**Рокот за извршување на изречената инспекциска мерка изнесува 30 дена од денот на добивање на решението.**

2. Установата со дозволен капацитет за сметување на 45 корисници која спаѓа во установи кои сместуваат од 35 до 70 корисници да обезбеди соодветен број на вработени стручни кадри и тоа: еден социјален работник, еден одговорен работник за нега во смена (медицинска сестра-ССС), односно да има вработено 4 медицински сестри (ССС), една геронто домаќинка на 10 корисници во смена, односно како исклучок 2 геронто домаќинка за сите корисници во трета смена (НКВ иССС), односно да има вработено 16 геронто домаќинки. Во договорите за вработување на работниците со установата да се наведе точната адреса на местото - објектот каде работникот ќе ја врши работата, да се наведе називот на работното место, да се наведат податоци за видот на работата за која што работникот склучува договор за вработување со краток опис на работата што ќе ја врши според договорот за вработување, согласно член 171 од Законот и член 17 став 1 точка 2 алинеја 1, 3 и 4 од Правилникот за нормативите и стандардите за простор, опрема, стручни кадри и средства потребни за основање и започнување со работа на установа за социјална заштита за стари лица(,,Службен весник на Република Македонија,, бр.125\15).

**Рокот за извршување на изречената инспекциска мерка изнесува 90 дена од приемот на решението и постојано.**

3. Установата во која се сместени над 35 корисници да вработи двајца готвачи (ВКВ/ССС) и три лица помошен персонал (перална/шивална/хигиена). Во договорот за вработување на работникот со установата да се наведе точната адреса на местото -објектот каде работникот ќе ја врши работата, да се наведе називот на работното место, да се наведат податоци за видот на работата за која што работникот склучува договор за вработување со краток опис на работата што ќе ја врши според договорот за вработување, согласно член 171 од Законот и член 18 став 3 алинеја 1 и 2 од Правилникот за нормативите и стандардите за простор, опрема, стручни кадри и средства потребни за основање и започнување со работа на установа за социјална заштита за стари лица (,,Службен весник на Република Македонија,, бр.125\15).

**Рокот за извршување на изречената инспекциска мерка изнесува 90 дена од приемот на решението и постојано.**

 4. Установата да обезбеди правилна исхрана на сместените подвижни и неподвижни корисници преку обезбедување на редовен број на дневни оброци, и тоа: појадок, ручек, ужина и вечера, во согласност со количините на енергетски, хранливи и заштитни материи препорачани од Светската здравствена организација. На менито да стои периодот во кој ќе се применува и да биде достапен на увид на сместените корисници во трпезаријата каде што се послужува храната, согласно член 94 од Законот и член 14, 15 и 16 од Правилникот за нормативите за целодневна исхрана на корисниците во установите за институционална социјална заштита(,,Службен весник на Република Македонија,, бр.87\15).

**Рокот за извршување на изречената инспекциска мерка е 10 дена од денот на добивање на решението.**

5. Раководното или друго овластено лице во установата за социјална заштита е должно веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки, согласно член 334 став 4 од Законот.

Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 338 од Законот за социјалната заштита преку инспекторите за социјална заштита Александра Божиновска со службена легитимација број 28-0011 и Соња Налбанти-Димоска со службена легитимација број 28-0009 изврши редовен инспекциски надзор над субјектот на инспекциски надзор Приватната установа за социјална заштита на стари лица „„Шелтер Домување Резиденција Дабески “-Ракотинци, Сопиште, Скопје , со седиште на ул.,,2“ број 27, Ракотинци Сопиште, застапувана од Даниела Дабеска, во постапката за остварување и користење на услугата на вон-семејна социјална заштита-сместување во установа за стари лица, при што за констатирани недостатоци и неправилности состави Записник ИП1 број 16-233 од 16.10.2024 година.

     За отстранување на утврдените недостатоци и неправилности изречени се инспекциски мерки и определен е рок за постапување.

Жалбата не го задржува извршувањето на решението согласно член 340 став 2 од Законот. Врз основа на изнесеното се одлучи како во диспозитивот на ова решение.

**Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-233 на 24.10.2024 година.

Инспектори за социјална заштита:

 Александра Божиновска

 Соња Налбанти-Димоска